Loovtööde koostamise juhend

**I Üldinfo**

1. Palupera põhikooli loovtööde koostamise juhend on koostatud põhikooli riikliku õppekava alusel (Vabariigi Valitsuse määrus 06. 01. 2011 nr 1).
2. Läbivatest teemadest lähtuva või õppeaineid lõimiva loovtöö koostavad Palupera põhikooli 8. klassi õpilased.
3. Loovtöö tähendab uurimust, projekti, kunstitööd või muud taolist, mis lähtub läbivatest teemadest või on õppeaineid lõimiv. Uurimus eeldab materjali kogumist, analüüsimist/süstematiseerimist ja üldistamist ning järelduste tegemist. Projekt eeldab projekti kavandamist, läbiviimist ja tagasisidestamist. Loominguline töö eeldab idee loomist, teose valmimist. Kõik tööd eeldavad esitlemist avalikkusele.
4. Loovtööde juhendajateks on üldjuhul Palupera põhikooli õpetajad.
5. Loovtööde temaatika pakuvad välja õpetajad. Õpilaste teemavalikut suunab klassijuhataja. Täpsema teemavaliku teevad õpilased koostöös juhendajaga. Soovi korral võivad õpilased pakkuda välja oma teema.
6. Loovtööd võib teha nii individuaalselt kui ka kollektiivselt rühmatööna .
7. Loovtööde avalik esitlemine ja kaitsmine toimub III kooliastme õpilaste ja direktori poolt kinnitatud hindamiskomisjoni ees.

**II Loovtöö koostamise ajakava**

1. Septembrikuu jooksul esitavad kõik aineõpetajad õppealajuhatajale 1 või 2 erinevat teemat või teemade valdkonda vastavalt sellele, kui palju õpilasi jooksval õppeaastal 8.klssis õpib. Esitatud teemade hulgast saavad õpilased valida endale sobiva teema.
2. Teema kinnistatakse peale õpilase ja juhendaja täpsustavat vestlust sügisvaheaja eelsel reedel.
3. Igale õpetajale kinnistatakse mitte üle 2 teema.
4. Tööd teostatakse järgmiste etappide kaupa:

A) õpilane ja juhendaja saavad kokku vähemalt igal teisel nädalal peale teema kinnistamist

B) detsembrikuus toimub esimene töö ülevaatus kooseisus: õpilane , juhendaja, õppealajuhataja, seotud aineõpetajad

C) märtsikuus toimub teine kogunemine koosesisus: õpilane , juhendaja, õppealajuhataja, seotud aineõpetajad; õpilane saab vahehinde

**III Õpilase ülesanded:**

1. Valib sügisvaheaja eelseks reedeks teema ja juhendaja.
2. Annab töö käigus juhendajale ning vastavalt kinnitatud plaanile õppealajuhatajale ja seotud aineõpetajatele ( jaotus II punkt 4) ülevaate tehtust.
3. Otsib teemakohast kirjandust ja allikaid, kogub andmeid/materjale läbi küsitluste vms, analüüsib materjali, vastutab töös esitatud andmete õigsuse eest, vormistab töö nõuetekohaselt.
4. Valmistab ette esitluse.
5. Esitleb oma tehtud loovtööd kooli esitluspäeval ( aprillikuus,

 koolivaheajaeelsel eelviimasel koolipäeval) ja kaitseb

hindamiskomisjoni ees

**IV Juhendaja ülesanded:**

1. Tutvustab õpilastele loovtöö kavandamise, teostamise ja vormistamise juhendit.
2. Aitab formuleerida töö struktuuri ja eesmärgi.
3. Aitab koostada loovtöö kava.
4. Annab suuna vajaliku kirjanduse ja algallikate otsimiseks.
5. Jälgib loovtöö käiku ja annab õpilasele nõu töö käigus.
6. Abistab töö vormistamisel ja esitluse tegemisel.
7. Annab õpilasele tagasisidet töö kohta.

**V Loovtöö kaitsmine ja hindamine**

1. Loovtööde kaitsmine toimub aprillikuus, kevadvaheaja eelsel eelviimasel õppepäeval.
2. Loovtööde esitluste ärakuulamiseks moodustatakse 3-liikmeline komisjon, mis kinnitatakse direktori poolt 3.trimestri alguses.
3. Loovtöö koostaja teeb kaitsmisel kuni 7-minutilise ettekande tehtud tööst. Töö tutvustamiseks tuleb koostada esitlus (näiteks PowerPoint vms)
4. Komisjon võib esitada töö koostajale täpsustavaid küsimusi.
5. Loovtöö ärakuulamisel arvestatakse töö tegemise protsessi, sisu, vormistamist ja õpilase esinemist töö kaitsmisel.
6. Kaitsmisel annab komisjon loovtööle hinnangu: *arvestatud, mittearvestatud.*
7. Loovtöö teema kantakse põhikooli lõputunnistusele.
8. Kui töö kaitsmine ebaõnnestub, siis antakse õpilasele võimalus maikuu jooksul töö uuesti kaitsta või olenevalt puuduste hulgast sooritada järgmisel õppeaastal uus töö.

**VI Loovtöö esitlus**

 **PowerPoint esitluses õpilane:**

1. Valib teksti suuruseks vähemalt 24, pealkirja suuruseks vähemalt 36 punkti.
2. Kasutab kogu esitluses üht-kaht hästi loetavat kirjastiili (Ariel või Times New Roman).
3. Kasutab ühesugust tausta ja kirjastiili kõikidel slaididel, eelistades musta teksti värvi. Slaidi taustana eelistab mahedaid toone ja/või tagasihoidlikku kujundust.
4. Esitab tekst lühikeste lausete või märksõnadena. Slaidile kirjutab vaid põhipunktid, pikema selgituse annab esinedes.
5. Tekstis ei tohi olla kirjavigu.
6. Jälgib, et fotod ja muud illustratsioonid oleks piisavalt suured, selged ja loetavad.
7. Kirjutab kõikidele illustratsioonidele sobiv pealkiri või allkiri ning vajaduse viited (tabelitel on pealkirjad; fotodel, kaartidel, diagrammidel aga allkirjad).
8. Valmistub esinemiseks, harjutades seda eelnevalt.
9. Slaidide maksimaalne arv on 7 (nende hulgas esitlust alustav ja lõpetav slaid ning 5 tööd tutvustavat slaidi) , ühes esitluses võrdub esinemise minutite arv slaidide arvuga ja loovtöö esitluse aeg kokku kuni 7 minutit.
10. Esinedes ei loe slaididelt ainult maha, vaid lisab tööga omandatud teadmisi slaidil olevale juurde.
11. Viimasel slaidil tänab kuulajaid tähelepanu ja vaatamise-kuulamise eest.
12. Kui õpilane ei soovi teha PowerPoint esitlust, võib ta koostada eespool toodud näidise alusel kirjaliku kokkuvõtte, mis on korrektselt vormistatud A-4 formaadis ja esitatud suuliselt loovtööde kaitsmiskomisjonile. Kirjaliku kokkuvõtte teksti suuruseks on 12-14.

 **Slaidide näitlik järjekord ja sisu**

1. Loovtöö pealkiri, autor, juhendaja ja aasta
2. Põhjendus ( miks selline teema?)
3. Tööprotsessi kirjeldus (Mida tegid, et oma kavandatud projekt ellu viia? Kas kõik õnnestus nii nagu planeerisid? Missugustest etappidest sinu töö koosnes? Kuidas tegid juhendajaga koostööd? jne)
4. Enda tööprotsessi illustreerimiseks esitab oma loovtööst katkendeid, fotosid, video või muud tõendusmaterjali
5. Kokkuvõttes annab hinnangu oma tööle (Mis läks teisiti kui kavandati? Mida uut teada saadi? Mida uut õpiti? Milliseid raskusi esines? Mida oleks võinud teisiti teha?) Rühmatöö korral kirjeldage tööülesannete jaotust, kogu rühma tegevust ning oma panust ühistöö valmimisel

**VII Kirjalikult esitatava loovtöö kava vorm (esitada elektrooniliselt)**

Õpilase ees- ja perekonnanimi

klass

Juhendaja ees- ja perekonnanimi

Töö pealkiri

|  |
| --- |
|  |

 projekt  kunstitöö  uurimistöö  ................................

Töö on  individuaalne  kollektiivne

Töö valiku põhjendus

|  |
| --- |
|  |

Kuidas on loovtöö õppekavaga seotud ja/või milliseid õppeaineid see lõimib

|  |
| --- |
|  |

Töö eesmärk

|  |
| --- |
|  |

Töö lühiiseloomustus (kollektiivse töö korral õpilase osa selles)

|  |
| --- |
|  |

Hinnang oma tööle

|  |
| --- |
|  |

Probleemid, mis töö teostamise käigus tekkisid vms

|  |
| --- |
|  |

Õpilase allkiri kuupäev

Juhendaja allkiri kuupäev